оказали съдействие дружества и на остатъчния дъмпингов марж. Комисията изпрати на дружеството допълнително окончателно разгласяване и му даде възможност да представи коментари. Дружеството не представи допълнителни коментари по този въпрос.
 (268)
 След окончателното разгласяване Chengxi Shipyard заяви, че Комисията не е следвало да прехвърли към формираната нормална стойност разходите за консумативи и общопроизводствените разходи като процент от производствените разходи. Според дружеството тези две категории разходи не са свързани със стойността на другите материали за влагане. Вместо това Комисията е следвало да определи подходяща референтна стойност в представителната държава.
 (269)
 Комисията поясни, че описаната методология е била приложена, тъй като наличните финансови данни в представителната държава не са съдържали информация за общопроизводствените разходи. Заинтересованите страни са били информирани за този факт чрез две бележки относно източниците за определяне на нормалната стойност. Следователно дружеството е разполагало с достатъчно възможности да предложи подходяща референтна стойност, с която да се заменят общопроизводствените разходи, при които има нарушения.
 (270)
 По отношение на консумативите Комисията отбеляза, че всъщност разходите за консумативи са били изразени като процент от разходите за пряко използвани материали, а не като процент от производствените разходи. Във връзка с това тя реши да приложи тази методология, като се има предвид ограниченото въздействие на консумативите върху разходите за производство като цяло и по вид на продукта, както и поради невъзможността за някои от включените в извадката производители износители да отчетат потреблението на определени производствени фактори в стандартни мерни единици. Вместо тях се посочват единици като комплекти или бутилки, които са несъвместими с единиците, използвани в статистическите данни за вноса. Въпреки че като цяло тези дружества положиха усилия и преобразуваха потреблението на по-важните производствени фактори в стандартни единици (предимно в килограми), този недостатък не можа да бъде елиминиран за всички засегнати производствени фактори. Това попречи на Комисията да намери подходяща референтна стойност в представителната държава и така допринесе за необходимостта разходите за консумативи да бъдат отразени в нормалната стойност като процент от разходите за пряко използваните материали, при които няма нарушения.
 (271)
 Въз основа на мотивите, изложени в съображения 269 и 270, Комисията отхвърли твърденията на Chengxi Shipyard, посочени в съображение 268.
 (272)
 Chengxi Shipyard също така заяви, че методът, използван от Комисията за добавяне на разходите за вътрешен транспорт към разходите за производствените фактори, при които няма нарушения, е неправилен. Вместо да увеличава разходите, при които няма нарушения, с една процентна стойност, определена въз основа на данните на дружеството, Комисията е следвало да изчисли индивидуалните разходи за транспорт за всеки производствен фактор. По-специално дружеството заяви, че единичната цена за транспорт е свързана в по-голяма степен с теглото, отколкото със стойността на материала. По този начин използването на една процентна стойност е увеличило разходите за транспорт на производствените фактори с по-голяма стойност.
 (273)
 Комисията припомни, че от производителите износители е било поискано да докладват действителните или прогнозните транспортни разходи, свързани с всеки производствен фактор. Дружеството обаче не е предоставило изискваната информация. Съответно Комисията отхвърли твърдението.
 3.3. Експортна цена
 (274)
 В коментарите си относно започването на процедурата CCCME заяви, че източниците на информация за експортната цена